b'\n_START_ARTICLE_\nBangladeshin vaakuna\n_START_PARAGRAPH_\nBangladeshin vaakuna on Bangladeshin tunnus lipun, kansallislaulun ja moton ohella. Se on otettu k\xc3\xa4ytt\xc3\xb6\xc3\xb6n vuonna 1971._NEWLINE_Vaakunassa on lumme, maan kansalliskukka, juutti ja riisin t\xc3\xa4hk\xc3\xa4t, jotka ovat tyypillisi\xc3\xa4 bangladeshilaisia tuotteita. Vesi lumpeen alla kuvaa maan t\xc3\xa4rkeimpi\xc3\xa4 vesiteit\xc3\xa4, Ganges- ja Brahmaputra-jokia. Nelj\xc3\xa4 t\xc3\xa4hte\xc3\xa4 kuvaavat vallankumouksen poliittisia tavoitteita: nationalismia, sekularismia, sosialismia ja demokratiaa.'